Különös ismertetőjegye a „mohikán” stílusú hajviselete, amelynek színét rendszeresen változtatja mesterfodrász felesége segítségével. Beceneve kedvenc italának nevéből származik (Snakebite, "magyarul Kígyómarás"). Jelenleg az angliai Mendhamben él, és bár nagyrészt Angliában nevelkedett, mégis szülőhazája, Skócia színeiben versenyez. 2017-ben győzelmet aratott a "UK Open" döntőjében, 11-6-ra győzte le a walesi Gerwyn Price-t. 2019-ben Gary Andersonnal megnyerték a csapat-világbajnokságot, a "World Cup of Darts"ot. 2020-ban felért a sportág csúcsára, amikor 7–3-ra legyőzte a holland Michael van Gerwent, megnyerve ezzel a világbajnokságot.